
„КОМПЛЕКСЕН ОНКОЛОГИЧЕН ЦЕНТЪР – БУРГАС” ЕООД
Сертифициран по ISO 9001-2015

Сертифициран по БДС ISO 45001-2018      
Регистриран като Администратор на лични данни

ДО

ОБЩИНСКИ СЪВЕТ                                 Изх. № И-352/24.02.2026 г.
БУРГАС

ДОКЛАДНА ЗАПИСКА
от проф. д-р Христо Стоянов Бозов,  
управител на  „Комплексен онкологичен център-Бургас" ЕООД
ОТНОСНО: Закупуване на уринен анализатор за химическо изследване на 

                  урина и автоматизирана микроскопия за Клинична лаборатория
                  към „КОЦ–Бургас” ЕООД

УВАЖАЕМИ ОБЩИНСКИ СЪВЕТНИЦИ,

         Наличния в Клинична лаборатория полуавтоматичен уринен анализатор е от 2012 г. Той е предназначен само за химическо изследване на урина с тест ленти. Липсата на модул за автоматизирана микроскопия налага мануалното (ръчно) центрофугиране и микроскопиране на уринните седименти. Това води до натоварване на персонала в периода на най-голям пациентски поток, забавяне на пробовземането и резултатите от изследването на уринни проби. Наличният в лабораторията анализатор не е свързан с информационната система, което води до допълнително забавяне и възможност за грешки при мануалното (ръчно) нанасяне на резултатите. 

             Във връзка с това, както и с оглед подпомагане на клиничните звена и оптимизиране на работата в Клинична лаборатория, предлагам за бъде закупен нов комбиниран уринен анализатор за химично изследване на урина и автоматизирана микроскопия.
            Предвид гореизложеното, потърсихме и получихме информационна оферта. Тя е за 12 300,00 евро без ДДС.
           Имайки предвид тези обстоятелства, се обръщам към собственика на „КОЦ- Бургас” ЕООД - Община Бургас, Общински съвет – Бургас с молба да бъде одобрено провеждане на обществена поръчка за закупуване на уринен анализатор за химическо изследване на урина и автоматизирана микроскопия за Клинична лаборатория. 
             Съгласно разпоредбата на чл.12, ал.1, т.9 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, Общински съвет – Бургас, упражнявайки правата на едноличния собственик на капитала на дружеството (принципала Община Бургас), следва да даде съгласие за закупуване на посочения дълготраен материален актив.

    При даване на съгласие, управителят на „Комплексен онкологичен център-Бургас” ЕООД, представляващ лечебното заведение и в качеството си на Публичен възложител съгласно чл.5, ал.2, т.16 от ЗОП и стойностните прагове, посочени в чл.20, ал.1, т.1, буква „б” - ще вземе решение за откриване процедура по  чл. 18, ал. 1, т. 1 от ЗОП за възлагане на обществена поръчка, с предмет: доставката на гореописания дълготраен материал актив. 

             Предвид гореизложеното, на основание чл.21, ал.1, т.23 и ал.2 от Закона за местното самоуправление и местната администрация, във връзка с чл.12, ал.1, т.9 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам 
             Общински съвет - Бургас да вземе следното
Р Е Ш Е Н И Е:
           1.  Дава съгласие „Комплексен онкологичен център-Бургас” ЕООД да закупи със собствени средства на уринен анализатор за химическо изследване на урина и автоматизирана микроскопия за Клинична лаборатория с приблизителна стойност 12 300 евро без ДДС. 
                                                             С УВАЖЕНИЕ:
                                     УПРАВИТЕЛ НА 

                                            „КОЦ-БУРГАС” ЕООД:

…….................................
(проф. д-р Христо Бозов)

